Ev. číslo: NSWD-01-12-2016-SK

**Zmluva o dielo**

uzatvorená podľa ustanovenia § 39 zákona č. 618/2003 Z.z. o autorskom práve a právach súvisiacich s autorským právom (autorský zákon), v znení neskorších predpisov (ďalej len „Autorský zákon“) a § 536 a nasl. zákona č. 513/1991Zb. Obchodný zákonník, v znení neskorších predpisov (ďalej len „Obchodný zákonník“)

**Obec Bziny**

so sídlomBrezovecká 96/8, 026 01DOLNÝ KUBÍN

IČO: 00628883

konajúci: Mgr. JánBeňuš, starosta

kontaktná emailová adresa: bziny@ocu.sk

***(ďalej ako „Objednávateľ“)***

a

**Galileo Corporation s.r.o.**

so sídlom: Čierna Voda 468, 925 06 Čierna Voda

IČO: 47192941

zapísaná v obchodnom registri Okresného súdu Trnava, odd.: Sro, vl.č.: 37937/T

bankové spojenie: Tatra banka, a.s., č. účtu: 2928896173/1100

DIČ: 2023788745

za ktorú koná Eva Klímová, na základe plnej moci zo dňa 24. 3. 2016

***(ďalej ako „Zhotoviteľ“)***

uzatvárajú túto zmluvu

**I.Úvodné ustanovenia**

* 1. Zhotoviteľ je právnickou osobou, podnikateľom zaoberajúcim sa v rámci svojej podnikateľskej činnosti výrobou a prevádzkou webových sídiel územných samosprávnych celkov, ako aj poskytovaním služieb súvisiacich s týmito webovými sídlami.
  2. Webové sídlo vytvorené Zhotoviteľom na základe tejto zmluvy (ďalej len „webové sídlo“) je zhotovené na základe redakčného systému Zhotoviteľa umožňujúceho celkovú redakciu tohoto webového sídla Objednávateľom, a to na prijateľnej úrovni užívateľa bez nároku na špecifické softvérové vybavenie Objednávateľa. Prevádzka webového sídla je možná iba prostredníctvom servera Zhotoviteľa, ktorý podporuje redakčný systém Zhotoviteľa.
  3. Predmetom tejto zmluvy je odplatné zhotovenie webového sídla Objednávateľa Zhotoviteľom a odplatný záväzok Zhotoviteľa umožniť Objednávateľovi prevádzku webového sídla za podmienok stanovených touto zmluvou.

**II. Práva a povinnosti strán**

2.1. Zhotoviteľ sa zaväzuje vykonať pre Objednávateľa za podmienok uvedených v tejto zmluve dielo – webové sídlo špecifikované v článku III. tejto zmluvy.

2.2. Zhotoviteľ sa zaväzuje zrealizovať predmet zmluvy - webové sídlo obce podľa aktuálne platných právnych predpisov SR, najmä zákona č. 275/2006 Z. z. o informačných systémoch verejnej správy v znení neskorších predpisov, platného výnosu Ministerstva financií SR o štandardoch informačných systémov verejnej správ, zákona 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) a podľa zákona č. 211/2000 Z. z. o slobode informácií. Zhotoviteľ preberá zodpovednosť za validitu kódu dodávaného webového sídla.

2.3. Zhotoviteľ je povinný vykonať webové sídlo na svoj náklad a na svoje nebezpečenstvo v dobe dohodnutej v článku V. tejto zmluvy. Zhotoviteľ si vyhradzuje právo vykonať dielo ešte pred dobou dojednanou v tejto zmluve.

2.4. Zhotoviteľ znáša nebezpečenstvo škody na zhotovovanie webovom sídle až do riadneho odovzdania webového sídla Objednávateľovi. Zhotoviteľ je vlastníkom webového sídla až do úplného zaplatenie dohodnutej ceny za vykonanie webového sídla Objednávateľom. Nebezpečenstvo škody po odovzdaní webového sídla Objednávateľovi až do úplného zaplatenie dohodnutej ceny prechádza na Objednávateľa.

2.5. Objednávateľ sa zaväzuje vykonané dielo od Zhotoviteľa riadne prevziať a zaplatiť Zhotoviteľovi za jeho vykonanie cenu dohodnutú v článku VI. tejto zmluvy.

2.6. Objednávateľ sa zaväzuje poskytnúť Zhotoviteľovi všetku súčinnosť potrebnú pre zhotovenie webového sídla podľa tejto zmluvy. Najmä je Objednávateľ povinný poskytnúť Zhotoviteľovi bezodkladne všetky podklady, ktoré sa majú podľa dohody Objednávateľa so Zhotoviteľom použiť pri zhotovení webového sídla (grafický materiál, fotografie, logá, obecný erb apod.) a súhlasí s ich použitím Zhotoviteľom.

2.7. Zhotoviteľ sa zaväzuje umiestniť webové sídlo na serveri Zhotoviteľa, ktorý podporuje redakčný systém Zhotoviteľa, a sprístupniť ho cez internetovú doménu určenú Zhotoviteľom. V rámci ďalšej prevádzky Internetovej prezentácie sa Zhotoviteľ zaväzuje umožniť Objednávateľovi prístup na webové sídlo cez inú, Objednávateľom určenú internetovú doménu, ku ktorej bude mať Objednávateľ užívacie právo.

**III. Špecifikáciawebového sídla**

3.1. Webové sídlo vytvorené podľa tejto zmluvy bude zhotovené na základe redakčného systému Zhotoviteľa umožňujúceho celkovú redakciu tohtowebového sídla Objednávateľom, a to na prijateľnej užívateľskej úrovni bez nároku na špecifické softvérové vybavenie Objednávateľa.

3.2. Webové sídlo bude obsahovať nasledovné základné moduly - **verzia Premium**:

|  |  |
| --- | --- |
| **Názov:** | **Popis:** |
| Štruktúra stránok (Editor menu) | Modul predstavujúci možnosti dynamickej tvorby štruktúry webu. |
| Úradná tabuľa | Modul umožňujúci podľa platnej legislatívy vyvesovať spôsobom umožňujúcim vzdialený prístup vyhlášky. |
| Povinné informácie podľa Zákona o slobode informácií | Modul zobrazujúci prehľadnou formou osnovu, vrátane všetkých podkapitol podľa Zákona o slobodeinformácií. |
| Dátum poslednej aktualizácie | Modul zobrazujúci automaticky dátum poslednej aktualizácie stránok. |
| Fotogaléria | Modul umožňujúci jednotne aj hromadne vkladať, pomenovávať a organizovať fotografie. Umožňuje nastaviť spôsob radenia a zobrazenia jednotlivých galérií individuálne. |
| Kultúrne akcie | Modul zobrazujúci prehľadnou formou a s pomocou filtrov prehľad kultúrnych alebo športových podujatí radených chronologicky. |
| Mapa stránok | Modul umožní zobraziť kompletnú štruktúru v podobe dynamickej mapy (stromu) všetkých položiek menu. |
| Športové akcie | Modul zobrazujúci prehľadnou formou a s pomocou filtrov prehľad kultúrnych alebo športových podujatí radených chronologicky. |
| Textový editor | Základný modul umožňujúci písanie a formátovanie textov, vkladanie obrázkov, súborov. |
| Kontaktnýformulár | Modul umožňujúci zaslanie otázky správcovi stránok bez nutnosti použitia vlastného emailového účtu. |
| Novinky | Modul zobrazujúci informácie formou výpisu z anotácií a hlavných informácií. |
| Predpoveď počasia | Modul zobrazuje aktuálny stav počasia a predpoveď na 2 dni dopredu pre celú SR pomocou grafického symbolu a krátkeho textového popisu. |
| Štatistiky | Modul umožňujúci zobrazovať štatistiky prístupov jednotlivých návštevníkov v grafickej podobe. Medzi sledovanými parametrami sú denná, mesačná aj ročná návštevnosť unikátnych aj opakujúcich sa návštevníkov, najčastejšie navštevované sekcie webu, priemerná dĺžka návštevy, prístupy fulltextových robotov, prichádzajúce URL, početnosť hľadaných fráz, početnosť internetových prehliadačov. |
| Správy | Modul zobrazujúci informácie formou výpisu so sprievodnou fotografiou, anotáciou a hlavnou informáciou. |
| Ankety | Modul umožňujúci administráciu anketových otázok a plánovanie ich zobrazenia. |
| Dátum a čas | Modul umožňuje do sídla vložiť aktuálny dátum a čas (do pravého či ľavého dezénového stĺpca). |
| Fulltextové vyhľadávanie | Modul umožňujúci fulltextové vyhľadávanie v obsahu www stránok (obsah zadávaný do WYSYWIG editora, nie prílohy, DOC, PDF). |
| Stromová štruktúra | Modul umožňuje čiastočný výpis štruktúry všetkých podmenu danej položky menu. |
| URL link | Modul umožňujúci vloženie priameho odkazu na www adresu do menu www stránok. |
| Doporučiť stránku | Modul umožňujúci zadanie emailovej adresy azaslanie aktuálne zobrazenej stránky ako doporučujúciodkaz do ľubovolnej emailovej schránky. |
| Kontakty | Modul umožňujúci prehľadnou formou organizovaťjednotlivé kontakty do celkov, odborov, komisií. Vievytvoriť prehľadnou formou organizačnú štruktúru.Každý kontakt obsahuje súbor údajov vrátane fotografie a osobných kontaktov. |
| Multiužívateľská administrácia | Modul umožňuje spravovať obsah webového sídla viacerým užívateľom s odlišnými užívateľskýmiprávami. |
| Originálny grafický návrh | Vlastnosť a garancia, že grafikom spracovaný návrhbude jedinečný a neopakovateľný u súčasných ajbudúcich zákazníkov a bude vytvorený "na mieru". |
| Počítadlo prístupov na www | Modul umožňuje zobrazenie verejnosti prístupnéhopočítadla (do pravého či ľavého stĺpca). Modulumožňuje zobrazenie Celkový počet návštev, Dennýpočet návštev a počet aktuálných návštevníkov. |
| Univerzálny formulár | Modul umožňujúci zostavenie ľubovolného formuláraza použitia aktívnych prvkov (Výber, zaškrtávaciepolíčko, vynútené zadanie tel. čísla, emailu apod.) aodoslanie na zvolenú emailovú adresu. |
| RSS output | Modul umožňujúci export záhlavia správ a noviniek na ľubovolné servery, či RSS čítačky. Modul podporuje formáty 0.91 FEED, 1.0 FEED, 2.0 FEED a 1.0 ATOM. |
| Zmluvy, faktúry, objednávky | Moduly zobrazujúci prehľadnou formou informácie podľa zákona č. 211/2000 Z.z. o slobodnom prístupu k informáciam |
| Jazyková mutácia (anglická, nemecká) | Lokalizácia www stránok, vrátane všetkých podporných a navigačných prvkov do príslušného jazyka a pridanie zodpovedajúcej vlajky pre danú jazykovú mutáciu. Nepôjde o preklad obsahu, ale o systém a ovládacie prvky. |

3.4. Webové sídlo bude obsahovať nasledovné doplnkové moduly:

|  |  |
| --- | --- |
| **Názov:** | **Popis funkcie modulu, služby** |
| Informácie emailom | Modul umožňujúci registráciu užívateľov za účelom zasielania noviniek mailom. Modul vyžaduje registráciu užívateľa pomocou potvrdzujúceho mailu. Novinky zaslané týmto modulom sú zasielané bezpečne, bez možnosti zneužitia spamovými vírusy.  **Zadarmo, pôvodná cena bola 165,- Eur.** |
| Svietok a výročie | Modul umožňuje do stránky vložiť informáciu, kto má aktuálny a nasledujúci deň meniny.  **Zadarmo, pôvodná cena bola 45,- Eur.** |
| Súborový depozitár | Modul umožňujúcí prehľadným spôsobom vytvárať úložisko súborov s rôznymi typmi radenia. Je vhodný napr. pre sťahovanie formulářov. |
| Tlač stránky | Modul umožní užívateľovi tlač stránky bez zbytočných grafických prvkov a menu.  **Zadarmo, pôvodná cena bola 45,- Eur.** |
| Univerzálny prekladač | Implementácia bezplatného strojového prekladača odfirmy Google. Prekladá automaticky zadané textovéinformácie. Nejedná se o 100% preklad obsahu, ale pre základné porozumenie obsahu je postačujúci.**Cena predstavuje po zľave70,- Eur + DPH, pôvodná cena bola 95,- Eur.** |
| Verejné obstarávanie | Modul umožňujúci podľa platnej legislatívy zverejňovať informácie o verejnom obstarávaní. |
| Animovaná hlavička | Modul umožňujúci animovať rôznými efektami hornúgrafickú časť webového sídla.  **Zadarmo, pôvodná cena bola 175,- Eur.** |
| Hovorené slovo | Modul umožňujúci pomocou syntézy reči predčítať nahlas textovo zadané texty.  **Cena představuje po zľave195,- Eur + DPH, pôvodná cena bola 350,- Eur.** |
| Seniori | Modul prispôsobený obsahovo aj formou zobrazenia pre jednoduchšie čítanie a orientáciu v texte. **Cena predstavuje po zľave195,- Eur + DPH, pôvodná cena bola 350,- Eur.** |
| Multistránka | Modul umožňujúcí zostaviť stránku z rôznych častí (textový editor, správy, novinky, akcie...) a ľubovoľne usporiadať rozloženie jednotlivých častí na stránke. Vhodné predovšetkým pre titulnú stranu webu. |
| Prevod textoveho obsahu | **Zadarmo, pôvodná cena bola 10,- Eur/h.** |
| Vstupné školenie pomocou vzdialenej správy | Školenia poverených pracovníkov prostredníctvom vzdialenej správy.  **Zadarmo, pôvodná cena bola 40,- Eur.** |
| Registrácia domény | Registrácia domény www.bziny.eu  **Zadarmo, pôvodná cena bola 17,- Eur.** |

3.5. Jednotlivé moduly fungujú na základe redakčného systému Zhotoviteľa. V rámci vývoja a modernizácie redakčného systému Zhotoviteľa poskytovaného Objednávateľovi v rámci prevádzky webového sídla sa tak tieto moduly a ich funkcionalita môžu v čase meniť pri zachovaní pôvodného účelu príslušných modulov.

3.6. Webové sídlo bude založené na Zhotoviteľom vypracovanom grafickom návrhu. Grafický návrh bude Zhotoviteľom vypracovaný na základe konzultácie a pokynov Objednávateľa. V cene dohodnutej touto zmluvou za zhotovenie webového sídla je zahrnutý iba jeden grafický návrh Zhotoviteľa. V prípade vypracovania ďalších grafických návrhov alebo významnejších úprav už zhotoveného grafického návrhu Zhotoviteľom na základe žiadosti Objednávateľa, je Zhotoviteľ oprávnený objednávateľovi vyúčtovať tieto ďalšie grafické návrhy alebo úpravy grafického návrhu vzhľadom na náročnosti týchto úkonov podľa aktuálneho cenníka Zhotoviteľa, ak sa nedohodne Zhotoviteľ s Objednávateľom inak.

**IV. Čas plnenia, odovzdanie diela**

5.1. Zhotoviteľ sa zaväzuje vykonať jednotlivé etapy výroby webového sídla v nasledujúcich lehotách:

5.1.1. lehota na spracovanie grafického návrhu: do 6 týždňov od dodania všetkých podkladov a pokynov potrebných pre zhotovenie webového sídla Objednávateľom Zhotoviteľovi. V prípade zmien či úprav grafického návrhu na základe dohody Zhotoviteľa s Objednávateľom sa lehota na dokončenie grafického návrhu primerane predlžuje,

5.1.2. lehota na dokončenie a odovzdanie webového sídla: do 6 týždňov od schválenia grafického návrhu Objednávateľom alebo ním povereným subjektom. V prípade zmien či úprav webového sídla na základe dohody Zhotoviteľa s Objednávateľom sa lehota na dokončenie a odovzdanie primerane predlžuje.

5.2. Odovzdanie webového sídla Objednávateľovi prebehne prostredníctvom internetu tak, že Zhotoviteľ dokončené webové sídlo sprevádzkuje na serveri Zhotoviteľa, ktorý podporuje redakčný systém Zhotoviteľa, a sprístupní ho cez internetovú doménu určenú Zhotoviteľom. Následne Zhotoviteľ Objednávateľa prostredníctvom emailu upovedomí Objednávateľao sprevádzkovaníwebového sídla, odovzdá Objednávateľovi prístupové kódy. Za riadne odovzdanie webového sídla Objednávateľovi strany tejto zmluvy považujú okamih, kedy bude Objednávateľovi Zhotoviteľom na emailovú adresu, uvedenú v záhlaví tejto zmluvy, alebo na inú, Objednávateľom písomne oznámenú emailovú adresu, zaslané upovedomenie o sprevádzkovaníwebového sídla na serveri Zhotoviteľa spolu s prístupovými kódmi.

5.3. Po odovzdaní webového sídla Objednávateľovi sa Zhotoviteľ zaväzuje vykonať zaškolenie zvoleného zástupcu Objednávateľa ohľadom obsluhywebového sídla a redakčného systému Zhotoviteľa. Zaškolenie prebehne prostredníctvom telefonického spojenia s využitím tzv.„vzdialenej správy“, ak sa nedohodnú zmluvné strany inak. Vzdialenou správou sa rozumie ovládanie počítača Objednávateľa na diaľku cez internet priamo príslušným zamestnancom Zhotoviteľa prostredníctvom na to určeného softvéru. Prístup do počítača Objednávateľa je pri vzdialenej správe možný vždy len so súhlasom Objednávateľa, Objednávateľ má po celý čas prebiehajúceho spojenia možnosť sledovať všetku činnosť pripojeného zamestnanca Zhotoviteľa. Objednávateľ je povinný poskytnúť Zhotoviteľovi všetku súčinnosť potrebnú pre realizáciu zaškolenia podľa tejto zmluvy. Zaškolenie zástupcu Objednávateľa je službou zahrnutou v celkovej cene za zhotovenie webového sídla.

**V. Cena a jej splatnosť**

6.1. Celková cena podľa tejto zmluvy je **1 280,- Eur + DPH** (tzn. k uvedenej sume bude pripočítaná DPH podľa platných právnych predpisov). Celkovú cenu tvoria:

- základné moduly - po zľave820,- Eur + DPH, pôvodná cena bola 1250,- Eur.

- doplnkové moduly - po zľave460,- Eur + DPH, pôvodná cena bola 795,- Eur.

6.2. Objednávateľ je povinný zaplatiť Zhotoviteľovi dohodnutú celkovú cenu na základe faktúry so splatnosťou 14 dní odo dňa jej vystavenia, ktorú je Zhotoviteľ oprávnený vystaviť po riadnom dokončení a odovzdaníwebového sídla Objednávateľovi.

6.3. V prípade omeškania Objednávateľa s plnením svojho peňažného záväzku je Zhotoviteľ oprávnený požadovať zaplatenie úrokov z omeškania určených podľa všeobecne záväzných právnych predpisov.

**VI. Záverečné ustanovenia**

7.1. Táto zmluva nadobúda platnosť dňom jej podpisu obidvoma zmluvnými stranami a účinnosť nasledujúci deň po dni jej zverejnenia. Zmluva je vyhotovená v dvoch vyhotoveniach, z ktorých každá zmluvná strana obdrží po jednom vyhotovení.

7.2. V prípade, že sa niektorá zo zmluvných strán dostane do omeškania s plnením svojich povinností vyplývajúcich z tejto zmluvy, a toto svoje omeškanie neodstráni ani v primeranej lehote po písomnej výzve druhej zmluvnej strany, má druhá zmluvná strana právo od tejto zmluvy odstúpiť. V prípade odstúpenia od tejto zmluvy zo strany Zhotoviteľa pre porušenie povinností Objednávateľom je Objednávateľ povinný zaplatiť Zhotoviteľovi časť (hoci aj nedokončeného) diela, ktorú Zhotoviteľ na základe tejto zmluvy zhotovil do jej ukončenia odstúpením. Odstúpenie musí byť urobené v písomnej forme a doručené zmluvnej strane, ktorej je adresované. Odstúpenie nadobúda účinnosť dňom nasledujúcim po dni jeho doručenia.

7.3. Právne vzťahy účastníkov výslovne neupravené v tejto zmluve sa riadia slovenským právnym poriadkom, najmä príslušnými ustanoveniami Obchodného zákonníka a Autorského zákona.

7.4. Zmeny a doplnky tejto zmluvy je možné robiť po dohode zmluvných strán vo forme písomného dodatku k tejto zmluve.

7.5. Túto zmluvu je možné ukončiť písomnou dohodou oboch zmluvných strán.

V Čiernej Vodedňa 16.12.2016 V  dňa

Zhotoviteľ Objednávateľ

……………….............................. ………………..............................

Galileo Corporation s.r.o. Obec Bziny